แบงก์อัดเงินกู้ บรรเทาน้ำท่วม
ออมสินจับมือทิพยลงพื้นที่น้ำท่วม  ควักจ่ายค่าเสียหายทันที 5,000 บาท
3 ส.ค. 2560

ออมสินจับมือทิพยลงพื้นที่น้ำท่วม  ควักจ่ายค่าเสียหายทันที 5,000 บาทนายชาติชาย พยุหนาวีชัย ผู้อำนวยการธนาคารออมสิน เปิดเผยว่า  เบื้องต้นมีลูกค้าได้รับความเสียหายจากน้ำท่วมในภาคตะวันออกเฉียงเหนือประมาณ 4,800 ราย คิดเป็นวงเงินสินเชื่อ 1,700 ล้านบาท ซึ่งมีมาตรการช่วยเหลือการพักชำระเงินต้นและดอกเบี้ยไม่เกิน 3 ปี รวมถึงจัดวงเงินให้กู้ 5,000 ล้านบาท ดอกเบี้ยในปีแรก หรือ 0% ต่อปี หลังจากนั้นปีที่ 2-3 อัตราดอกเบี้ย 3% ต่อปี ปีที่ 4 เป็นต้นไป เอ็มอาร์อาร์ ลบ 0.75 ต่อปีนายสมพร สืบถวิลกุล กรรมการผู้จัดการใหญ่ ทิพยประกันภัย กล่าวว่า ได้จัดทีมสินไหมลงพื้นที่ซึ่งลูกค้าที่ทำประกันผ่านธนาคารออมสินในกรณีน้ำเข้าบ้านชดใช้เบื้องต้นก่อนทันที 5,000 บาท ท่วมเกิน 1 ฟุตจ่าย 1 หมื่นบาท ไม่ต้องรอน้ำลดหรือลูกค้าแจ้งเข้ามา พร้อมทั้งจัดทีมงานช่วยยกรถที่จมน้ำฟรีนายมงคล ลีลาธรรม กรรมการ ผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) กล่าวตามมติประชุมคณะรัฐมนตรี (ครม.) เมื่อวันที่ 1 ส.ค. 2560 เห็นชอบให้ขยายระยะเวลาโครงการสินเชื่อฟื้นฟูเอสเอ็มอีจากอุทกภัยและภัยพิบัติ ปี 2560 วงเงิน 5,000 ล้านบาท ซึ่งมีวงเงินเหลือ 3,500 ล้านบาท  ให้ขยายออกไปอีก 6 เดือน โดยคิดอัตราดอกเบี้ย 3% ใน 3 ปีแรก  ซึ่งคาดว่าจะช่วยเหลือเอสเอ็มอีได้ 1,000 ราย เป็นการค้ำประกันเฉลี่ยรายละ 5 ล้านบาท ซึ่งจะเกิดทุนหมุนเวียนเข้าสู่ระบบเศรษฐกิจถึง 2.29 หมื่นล้านบาทนายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย (ทีเอ็มบี) กล่าวว่า ธนาคารมีมาตรการช่วยเหลือลูกค้าด้วยการพักชำระเงินต้นและขยายระยะเวลาชำระหนี้ออกไปนานสูงสุด 12 เดือน ขยายเทอมตั๋วสัญญาใช้เงินและวงเงินการค้าต่างประเทศสูงสุด 6 เดือน พร้อมทั้งเสนอดอกเบี้ยอัตราพิเศษนายอาทิตย์ นันทวิทยา กรรมการ ผู้จัดการใหญ่และประธานเจ้าหน้าที่บริหาร ธนาคารไทยพาณิชย์ กล่าวว่า ธนาคารออกมาตรการช่วยลูกค้าให้พักการชำระหนี้สูงสุด 3-6 เดือน ลดดอกเบี้ย 50-100%น.ส.อมรรัตน์ กล่ำพลบ รองอธิบดีกรมธนารักษ์  กล่าวว่า มีผู้เช่าที่ราชพัสดุได้รับผลกระทบ 11 จังหวัด รวม 3,109 ราย โดยจะช่วยเหลือยกเว้นค่าเช่าเป็นระยะเวลา 1-3 ปี  คิดเป็นเงินจำนวน 6-7 ล้านบาท